**Reduta**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dorm liliecii în peşteri golaşe

Îi chem şi le spun că departe mă duc

și las cavalerii din negre crevașe

s-atace reduta cu zborul năuc.

Rămâne căminul curtat de fantome

tăcerea se-ntinde pe-al lumii teren

iar hăul își varsă pocalul cu-arome

și-mbracă în negru al zilei desen.

Cetatea se-nclină sub clipa tăcerii

A dorului proașcă m-aruncă în zbor,

Dar frânt îmi e zborul de forța durerii

când vreau să mă rup de-al sorții fuior.

Tresar că te văd fixându-mi trecutul

prin fire de plumb și ițe de foc

fuiorul se-ntinde cât e nevăzutul

să-mi prindă în scame al vieții soroc.

Întreg Adevărul îl văd deodată

și știu c-am greșit să cred în destin.

Să simt Absolutul-o moarte codată

ce-mi leagă destinul de-al păsării spin.

Amar este zborul, speranța pierdută

și lacrimi se-nalță spre-al cerului hău.

Soldații durerii lovesc în redută

iar zidul îmi cade sub foc de călău.